CELEX: 31992R2108
Language: el
Date: 1992-07-13 00:00:00
Title: Κανονισμός (ΕΟΚ) αριθ. 2108/92 του Συμβουλίου της 13ης Ιουλίου 1992 ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής της Δημοκρατίας της Ουγγαρίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΟΚ) αριθ. 3033/80 (1992)

Avis juridique important

|

31992R2108

Κανονισμός (ΕΟΚ) αριθ. 2108/92 του Συμβουλίου της 13ης Ιουλίου 1992 ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής της Δημοκρατίας της Ουγγαρίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΟΚ) αριθ. 3033/80 (1992)  

Επίσημη Εφημερίδα αριθ. L 212 της 28/07/1992 σ. 0001 - 0003

ΚΑΝΟΝΙΣΜΟΣ (ΕΟΚ) αριθ. 2108/92 ΤΟΥ ΣΥΜΒΟΥΛΙΟΥ  της 13ης Ιουλίου 1992  ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής της Δημοκρατίας της Ουγγαρίας προερχόμενα από τη μεταποίηση γεωργικών  προϊόντων τα οποία αναφέρονται στο παράρτημα του κανονισμού (ΕΟΚ) αριθ. 3033/80 (1992)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που εφαρμόζονται σε ορισμένα εμπορεύματα που προέρχονται από τη μεταποίηση γεωργικών προϊόντων (1) καθόρισε τη μέθοδο υπολογισμού των  μεταβλητών στοιχείων που εφαρμόζονται στα εμπορεύματα που αναφέρονται στο παράρτημά του-  ότι, σύμφωνα με το άρθρο 4 παράγραφος 3 του πρωτοκόλλου αριθ. 3 της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας  της Ουγγαρίας, αφετέρου (2), προβλέπονται μειώσεις μεταβλητών στοιχείων για ορισμένα εμπορεύματα που αναφέρονται στο παράρτημα ΙΙ του εν λόγω πρωτοκόλλου, εντός των ορίων των ποσοστώσεων που αναφέρονται στο παράρτημα Ι του εν λόγω πρωτοκόλλου-  ότι, σύμφωνα με το άρθρο 1 παράγραφος 2 του πρωτοκόλλου αριθ. 3 της ενδιάμεσης συμφωνίας, η μεικτή επιτροπή μπορεί να επεκτείνει τον κατάλογο των μεταποιημένων γεωργικών προϊόντων που αναφέρονται στο πρωτόκολλο αυτό-  ότι ο κανονισμός (ΕΟΚ) αριθ. 521/92 του Συμβουλίου της 27ης Φεβρουαρίου 1992 για το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα, καταγωγής Ουγγαρίας, Πολωνίας και  Τσεχικής και Σλοβακικής Ομοσπονδιακής Δημοκρατίας (ΤΣΟΔ) (1992) (3) καθορίζει τον τρόπο διαχείρισης των ποσοστώσεων του παρόντος κανονισμού-  ότι ο κανονισμός (ΕΟΚ) αριθ. 519/92 (4) καθόρισε ιδίως τις λεπτομέρειες εφαρμογής των άρθρων 24 και 25 της ενδιάμεσης συμφωνίας- ότι αυτά τα μέτρα διασφάλισης πρέπει να εφαρμόζονται στα μεταποιημένα γεωργικά προϊόντα που δεν καλύπτονται από το παράρτημα  ΙΙ της συνθήκης και στα οποία αναφέρεται ο παρών κανονισμός-  ότι το άρθρο 8 του πρωτοκόλλου αριθ. 3 της ενδιάμεσης συμφωνίας προβλέπει την εφαρμογή των μειωμένων μεταβλητών στοιχείων από την 1η Μαΐου 1992,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Μαΐου έως τις 31 Δεκεμβρίου 1992, τα εμπορεύματα καταγωγής Ουγγαρίας, που αναφέρονται στο παράρτημα, υπόκεινται σε μειωμένο μεταβλητό στοιχείο καθοριζόμενο, σύμφωνα με το άρθρο 2, εντός των ορίων των ποσοστώσεων που ορίζει το  παράρτημα ΙΙ του κανονισμού (ΕΟΚ) αριθ. 521/92.  2. Για την εφαρμογή του παρόντος κανονισμού, ως "εμπορεύματα καταγωγής" θεωρούνται τα εμπορεύματα που πληρούν τους όρους του πρωτοκόλλου αριθ. 4 της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου.  Άρθρο 2  Τα μειωμένα μεταβλητά στοιχεία που εφαρμόζονται στα τρίμηνα από 1ης Μαΐου έως 31 Ιουλίου, από 1ης Αυγούστου έως 31 Οκτωβρίου και από 1ης Νοεμβρίου 1992 έως 31 Δεκεμβρίου 1992, υπολογίζονται ως ακολούθως:  α) η διαφορά που καθορίζεται σύμφωνα με το άρθρο 6 παράγραφος 2 του κανονισμού (ΕΟΚ) αριθ. 3033/80 μεταξύ του μέσου όρου των τιμών κατωφλίου και του μέσου όρου των τιμών cif ή των τιμών "ελεύθερο στα σύνορα" για κάθε προϊόν βάσης μειώνεται κατά 10 %,  εκτός από τη διαφορά που καθορίζεται για το μαλακό σιτάρι, η οποία μειώνεται κατά 20 %-  β) τα ποσά που προκύπτουν με αυτόν τον τρόπο ισχύουν για τις ποσότητες προϊόντων βάσης οι οποίες θεωρούνται ότι χρησιμοποιήθηκαν στην παρασκευή των σχετικών εμπορευμάτων κατ' εφαρμογή του άρθρου 4 παράγραφος 1 στοιχείο β) του κανονισμού (ΕΟΚ) αριθ.  3033/80.  Άρθρο 3  Τα μεταβλητά στοιχεία, τα οποία εφαρμόζονται στα εμπορεύματα που αναφέρονται στο παράρτημα του κανονισμού (ΕΟΚ) αριθ. 3033/80, αλλά όχι στο παράρτημα του παρόντος κανονισμού, καθώς και τα εμπορεύματα που αναφέρονται στο παράρτημα του εν λόγω  κανονισμού για τις ποσότητες που υπερβαίνουν τις ποσοστώσεις που ορίζονται στο παράρτημα ΙΙ του κανονισμού (ΕΟΚ) αριθ. 521/92, είναι εκείνα που καθορίζονται απ' ευθείας κατ' εφαρμογή του άρθρου 6 του κανονισμού (ΕΟΚ) αριθ. 3033/80.  Η διαχείριση των ποσοστώσεων αυτών γίνεται σύμφωνα με τον κανονισμό (ΕΟΚ) αριθ. 521/92.  Άρθρο 4  Για την εφαρμογή των μέτρων διασφάλισης για τα εμπορεύματα που αναφέρονται στο παράρτημα του παρόντος κανονισμού σύμφωνα με τα άρθρα 24 και 25 της ενδιάμεσης συμφωνίας, εφαρμόζονται τα άρθρα 5 και 6 του κανονισμού (ΕΟΚ) αριθ. 519/92 για τα  εμπορεύματα που αναφέρονται στο παράρτημα, παρά το άρθρο 8 του εν λόγω κανονισμού.  Άρθρο 5  Σε περίπτωση που η μεικτή επιτροπή αποφασίσει να προσθέσει νέα μεταποιημένα γεωργικά προϊόντα στα παραρτήματα του πρωτοκόλλου αριθ. 3 της ενδιάμεσης συμφωνίας, σύμφωνα με το άρθρο 1 παράγραφος 2 του εν λόγω πρωτοκόλλου, το Συμβούλιο,  αποφασίζοντας με ειδική πλειοψηφία, λαμβάνει τα απαιτούμενα μέτρα για την εφαρμογή των αποφάσεων αυτών.  Άρθρο 6  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουλίου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. L 323 της 29. 11. 1980, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1436/90 (ΕΕ αριθ. L 138 της 31. 5. 1990, σ. 9). (2) ΕΕ αριθ. L 116 της 30. 4. 1992, σ. 2. (3) ΕΕ αριθ. L 56 της 29. 2. 1992, σ.  12. (4) ΕΕ αριθ. L 56 της 29. 2. 1992, σ. 6.    ΠΑΡΑΡΤΗΜΑ  Κατάλογος των εμπορευμάτων που δικαιούνται μείωσης του μεταβλητού στοιχείου, τα οποία αναφέρονται στο άρθρο 1      Κωδικός ΣΟ  Περιγραφή εμπορευμάτων     0710 40 00  Γλυκό καλαμπόκι, άβραστο ή βρασμένο στο νερό ή στον ατμό, κατεψυγμένο  0711 90 30  Γλυκό καλαμπόκι, διατηρημένο προσωρινά (π.χ. με διοξείδιο του θείου ή σε άλμη, θειωμένο νερό ή σε νερό στο  οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή του), αλλά ακατάλληλο για διατροφή στην κατάσταση που βρίσκεται  ex 1704  Ζαχαρώδη προϊόντα χωρίς κακάο (στα οποία περιλαμβάνονται και η λευκή σοκολάτα), με  εξαίρεση τα εκχυλίσματα γλυκόριζας που περιέχουν κατά βάρος περισσότερο του 10 % ζαχαρόζη, χωρίς προσθήκη άλλων υλών, που υπάγονται στον κωδικό ΣΟ 1704 90 10 (1)  1806  Σοκολάτα και άλλα παρασκευάσματα διατροφής που περιέχουν κακάο (1)  1901   Εκχυλίσματα βύνης. Παρασκευάσματα διατροφής και αλεύρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν σκόνη κακάο ή περιέχουν σε αναλογία κατώτερη του 50 % κατά βάρος και δεν κατονομάζονται ούτε περιλαμβάνονται αλλού.  Παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν σκόνη κακάο ή περιέχουν σε αναλογία κατώτερη του 10 % κατά βάρος και δεν κατονομάζονται ούτε περιλαμβάνονται αλλού  ex 1902  Ζυμαρικά εν γένει, με εξαίρεση τα  παραγεμισμένα των κωδικών ΣΟ 1902 20 10 και 1902 20 30, αράπικο σιμιγδάλι (κους-κους), έστω και παρασκευασμένο  1903  Ταπιόκα και τα υποκατάστατα αυτής παρασκευασμένα από άμυλα, με μορφή νιφάδων, θρόμβων, κόκκων στρογγυλών, σκυβάλων ή με παρόμοιες  μορφές  1904  Προϊόντα με βάση τα δημητριακά που λαμβάνονται με διόγκωση ή φρύξη [π.χ. καλαμπόκι σε νιφάδες (κορν-φλέικς)]. Δημητριακά άλλα από το καλαμπόκι, σε κόκκους, προψημένα ή αλλιώς παρασκευασμένα  1905  Προϊόντα αρτοποιίας, ζαχαροπλαστικής ή  μπισκοτοποιίας, έστω και με προσθήκη κακάο. Όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους σε φύλλα και παρόμοια προϊόντα  2001 90 30  Γλυκό καλαμπόκι, παρασκευασμένο ή  διατηρημένο με ξίδι ή οξικό οξύ  2004 90 10  Γλυκό καλαμπόκι, παρασκευασμένο ή διατηρημένο αλλιώς παρά με ξίδι ή οξικό οξύ, κατεψυγμένο  2005 80 00  Γλυκό καλαμπόκι. Zea mays var. saccharata, παρασκευασμένο ή διατηρημένο αλλιώς παρά με ξίδι ή οξικό οξύ,  όχι κατεψυγμένο  2101 10 99  Παρασκευάσματα με βάση τα εκχυλίσματα, αποστάγματα και συμπυκνώματα καφέ ή με βάση τον καφέ, άλλα από εκείνα του κωδικού ΣΟ 2101 10 91  2101 20 90  Εκχυλίσματα, αποστάγματα και συμπυκνώματα τσαγιού ή ματέ και παρασκευάσματα  με βάση αυτά τα εκχυλίσματα, αποστάγματα ή συμπυκνώματα ή με βάση το τσάι ή το ματέ, άλλα από εκείνα του κωδικού ΣΟ 2101 20 10  2101 30 19  Φρυγμένα υποκατάστατα του καφέ με εξαίρεση το φρυγμένο κιχώριο  2101 30 99  Εκχυλίσματα, αποστάγματα και  συμπυκνώματα φρυγμένων υποκατάστατων του καφέ, με εξαίρεση εκείνα του φρυγμένου κιχωρίου  2105  Παγωτά, έστω και αν περιέχουν κακάο  ex 2106  Παρασκευάσματα διατροφής που δεν κατονομάζονται ούτε περιλαμβάνονται αλλού, άλλα από εκείνα που υπάγονται στους  κωδικούς ΣΟ 2106 10 10 και 2106 90 91 και άλλα από σιρόπια από ζάχαρα, αρωματισμένα ή με προσθήκη χρωστικών ουσιών (1)  2202 90 91  2202 90 95  2202 90 99  Μη αλκοολούχα ποτά, με εξαίρεση τους χυμούς φρούτων ή λαχανικών του κωδικού ΣΟ 2009 που περιέχουν προϊόντα των κωδικών ΣΟ 0401, 0402, 0404 ή λιπαρές ουσίες που προέρχονται από το γάλα    (1) Εκτός των εμπορευμάτων των κωδικών ΣΟ 1704  90 51, 1704 90 99, 1806 20 80, 1806 20 95, 1806 90 90 και 2106 90 00, περιεκτικότητας κατά βάρος σε ζαχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε ζαχαρόζη) ίσης ή ανώτερης του 70 %.